ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കോവിഡ് -19 വാക്സിൻ പുറത്തിറക്കുന്നതിനുള്ള തയ്യാറെടുപ്പുകൾ അവലോകനം ചെയ്തു
മുൻകൂട്ടി നിശ്ചയിച്ച സ്ഥലങ്ങളിൽ നാളെ, 2021 ജനുവരി 2 ന് നടക്കുന്ന കോവിഡ്-19 വാക്സിനേഷൻ ട്രയലിനുള്ള  തയ്യാറെടുപ്പ് അവലോകനം ചെയ്യുന്നതിനായി ചേർന്ന യോഗത്തിൽ കേന്ദ്ര ആരോഗ്യ-കുടുംബക്ഷേമ മന്ത്രി ഡോ. ഹർഷ വർദ്ധൻ അധ്യക്ഷത വഹിച്ചു.
രാജ്യമെമ്പാടും നടക്കുന്ന ഡ്രൈ റൺ തടസ്സ രഹിതമാക്കാൻ സംശയദൂരീകരണത്തിനുള്ള ടെലിഫോൺ ഓപ്പറേറ്റർമാരുടെ എണ്ണത്തിലെ കുറവ് പോലുള്ള കാര്യങ്ങൾ മെച്ചപ്പെടുത്തുന്നത് സംബന്ധിച്ച് സ്വീകരിച്ച നടപടികൾ മന്ത്രാലയത്തിലെ മുതിർന്ന ഉദ്യോഗസ്ഥർ മന്ത്രിയെ ധരിപ്പിച്ചു. ട്രയൽ നടക്കുന്ന സ്ഥലങ്ങളിലെ പരിശോധനയ്ക്കായി ബ്ലോക്ക് തലത്തിൽ പ്രത്യേകസംഘങ്ങളും രൂപീകരിച്ചു; പ്രശ്നങ്ങൾ പരിഹരിക്കുന്നതിനും, പ്രക്രിയയെക്കുറിച്ചുള്ള പതിവുചോദ്യങ്ങൾ വിശദീകരിക്കുന്നതിനുമായി ജീവനക്കാർക്ക് വേണ്ട മാർഗ്ഗനിർദ്ദേശങ്ങളും നൽകിക്കഴിഞ്ഞു.
വാക്സിനേഷൻ നടക്കുന്ന സ്ഥലങ്ങളിൽ ഡ്രൈ റൺ നടത്തുന്നതിനായി സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കേന്ദ്ര ആരോഗ്യ മന്ത്രാലയം തയ്യാറാക്കി നൽകിയിരിക്കുന്ന വിശദമായ ചെക്ക്ലിസ്റ്റും മാർഗ്ഗനിർദ്ദേശങ്ങളും ഔദ്യോഗിക ചുമതലയുള്ള ഉദ്യോഗസ്ഥർ പാലിക്കുന്നുണ്ടെന്ന് ഉറപ്പുവരുത്താൻ നിർദ്ദേശം നൽകിയിട്ടുണ്ട്. ഭരണ വിഭാഗത്തിലെയും, ആരോഗ്യ വിഭാഗത്തിലെയും ഉദ്യോഗസ്ഥർ തമ്മിൽ കൃത്യമായ സഹകരണം ഉറപ്പു വരുത്തേണ്ടതിന്റെ ആവശ്യകതയെക്കുറിച്ചും ഡോ. ഹർഷ വർദ്ധൻ ഊന്നിപ്പറഞ്ഞു.
(
ആരോഗ്യ, കുടുംബക്ഷേമ മന്ത്രാലയം
കേന്ദ്ര ഗവൺമെന്റ് ഇതുവരെ 18 കോടിയിലധികം ഡോസ് വാക്സിൻ, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യം ആയി നൽകി.
90 ലക്ഷത്തിലധികം ഡോസുകൾ സംസ്ഥാനങ്ങൾ / കേന്ദ്ര ഭരണ പ്രദേശങ്ങളുടെ കൈവശം ഇപ്പോഴുണ്ട്.
അടുത്ത 3 ദിവസത്തിനുള്ളിൽ 7 ലക്ഷത്തിലധികം ഡോസുകൾ സംസ്ഥാനങ്ങൾ / കേന്ദ്ര ഭരണപ്രദേശങ്ങൾക്ക് ലഭിക്കും
കോവിഡ് 19 ന് എതിരായ കേന്ദ്ര ഗവൺമെന്റിന്റെ അഞ്ചിന പ്രതിരോധ നടപടികളിൽ പരിശോധന, കണ്ടെത്തൽ, ചികിത്സ, കോവിഡ് അനുബന്ധ പെരുമാറ്റ ശീലങ്ങൾ എന്നിവയോടൊപ്പം വാക്സിനേഷനും ഒരു അവിഭാജ്യ ഘടകമായി മാറിയിരിക്കുന്നു. സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി കോവിഡ് വാക്സിൻ നൽകിക്കൊണ്ട് കേന്ദ്ര ഗവൺമെന്റ് രാജ്യവ്യാപക വാക്സിനേഷൻ യജ്ഞത്തിന് പിന്തുണ നൽകുന്നു.
കോവിഡ് 19 വാക്സിനേഷന്റെ വിപുലപ്പെടുത്തിയ മൂന്നാംഘട്ട നയപരിപാടികൾ 2021 മെയ് ഒന്നിന് ആരംഭിച്ചു. എല്ലാ മാസവും കേന്ദ്ര ഡ്രഗ്സ് ലബോറട്ടറി അംഗീകാരം നൽകുന്ന ഏതു നിർമാതാവ് ഉല്പാദിപ്പിക്കുന്ന വാക്സിന്റെയും 50 ശതമാനം കേന്ദ്ര ഗവൺമെന്റ് സംഭരിക്കുമെന്ന് നയത്തിൽ വ്യക്തമാക്കിയിട്ടുണ്ട്. കേന്ദ്ര ഗവൺമെന്റിന്റെ വിഹിതമായ 50% വാക്സിൻ തുടർന്നും സംഭരിക്കുകയും നേരത്തെ ചെയ്തതുപോലെ സംസ്ഥാനങ്ങൾക്ക് അവ സൗജന്യമായി തുടർന്നും നൽകുകയും ചെയ്യും.
കേന്ദ്ര ഗവൺമെന്റ് ഇതുവരെ 18 കോടിയിലധികം ഡോസ് വാക്സിൻ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യം ആയി നൽകി. ഇതിൽ പാഴായി പോയത് ഉൾപ്പെടെ ആകെ 17,09,71,429 വാക്സിൻ ഇതുവരെ ഉപയോഗിച്ചു. .
90 ലക്ഷത്തിലധികം ഡോസുകൾ  സംസ്ഥാനങ്ങൾ / കേന്ദ്ര ഭരണ പ്രദേശങ്ങളുടെ കൈവശം ഇപ്പോഴുണ്ട്. നെഗറ്റീവ് ബാലൻസ് ഉള്ള സംസ്ഥാനങ്ങളിൽ സായുധ സേനയ്ക്ക് നൽകിയ വാക്സിൻ ചേർക്കാത്തതിനാലാണ് വിതരണം ചെയ്ത വാക്സിനേക്കാൾ കൂടുതൽ ഉപഭോഗം  കാണിക്കുന്നത്.
ഇത് കൂടാതെ അടുത്ത 3 ദിവസത്തിനുള്ളിൽ 7 ലക്ഷത്തിലധികം ഡോസുകൾ അധികമായി സംസ്ഥാനങ്ങൾ / കേന്ദ്ര ഭരണപ്രദേശങ്ങൾക്ക് ലഭിക്കും
ന്യൂ ഡൽഹി, മെയ് 23, 2021
കെയിൻ നിയമ തർക്കവുമായി ബന്ധപ്പെട്ട്, ചില നിക്ഷിപ്ത തല്പര കക്ഷികൾ, ചില മാധ്യമങ്ങളിൽ നടത്തുന്ന തെറ്റായ റിപ്പോർട്ടിംഗിനെ കേന്ദ്ര ഗവൺമെന്റ് ശക്തമായി അപലപിച്ചു. കേസുമായി ബന്ധപ്പെട്ട് ഗവൺമെന്റ് ബാങ്കുകളുടെ വിദേശത്തുള്ള, വിദേശ കറൻസി അക്കൗണ്ട് പിടിച്ചെടുക്കാൻ സാധ്യതയുള്ളതിനാൽ, ഇത്തരം അക്കൗണ്ടുകളിൽ നിന്നും ഫണ്ട് പിൻവലിക്കാൻ കേന്ദ്ര ഗവൺമെന്റ് നിർദ്ദേശിച്ചു എന്ന തരത്തിലാണ് റിപ്പോർട്ട്.
ഇത്തരം ഉറവിടത്തെ അടിസ്ഥാനമാക്കിയുള്ള റിപ്പോർട്ടുകളെല്ലാം തെറ്റാണെന്നും അവ യഥാർത്ഥ വസ്തുതകളെ അടിസ്ഥാനമാക്കിയുള്ളതല്ലെന്നും ഇന്ത്യാ ഗവൺമെന്റ് അറിയിച്ചു.
ഈ നിയമ തർക്കത്തിൽ ഇന്ത്യൻ ഗവൺമെന്റ് കേസ് ശക്തമായി വാദിക്കുന്നുണ്ട്. ഹേഗിലെ അന്താരാഷ്ട്ര അപ്പീൽ കോടതി 2020 ഡിസംബറിൽ പുറപ്പെടുവിച്ച തീർത്തും അപര്യാപ്തമായ വിധി റദ്ദാക്കണമെന്ന് ആവശ്യപ്പെട്ട് 2021 മാർച്ച് 22ന് ഇന്ത്യ ഗവൺമെന്റ് അപേക്ഷ ഫയൽ ചെയ്തിട്ടുണ്ട്.
ആ വിധിയെ കുറിച്ച് ഇനിപ്പറയുന്നവ ഉൾപ്പെടെ എന്നാൽ അതിൽ മാത്രം പരിമിതപ്പെടുത്താത്ത നിരവധി വാദങ്ങൾ ഗവൺമെന്റ് ഉന്നയിച്ചിട്ടുണ്ട്:
1. റിപ്പബ്ലിക് ഓഫ് ഇന്ത്യ ഒരിക്കലും ആവശ്യപ്പെടാത്തതും കൂടാതെ/അല്ലെങ്കിൽ വ്യവഹാരത്തിന് സമ്മതിക്കാത്തതുമായ ഒരു ദേശീയ നികുതി തർക്കത്തിൽ ആർബിട്രൽ ട്രൈബ്യൂണൽ അനുചിതമായി അധികാരപരിധി പ്രയോഗിച്ചു
2. ഈ കേസിൽ, ഒരു തെറ്റായ നികുതി ഒഴിവാക്കൽ പദ്ധതി ദുരുപയോഗം ചെയ്തുകൊണ്ട്, ഇന്ത്യൻ നികുതി നിയമങ്ങളുടെ കടുത്ത ലംഘനം നടത്തിയിരിക്കുന്നതിനാൽ, കെയിനിന്റ ആരോപണവിധേയമായ നിക്ഷേപത്തിന് ഇന്ത്യ-യുകെ ഉഭയകക്ഷി നിക്ഷേപ ഉടമ്പടി പ്രകാരം ഏതെങ്കിലും തരത്തിലുള്ള സംരക്ഷണം നൽകാനാവില്ല
3. ലോകത്തെവിടെയും നികുതി അടയ്ക്കുന്നത് ഒഴിവാക്കാൻ രൂപകൽപ്പന ചെയ്ത 'ഇരട്ട നികുതിയേതര നേട്ടം'  കൈവരിക്കുന്നതിനുള്ള കെയിനിന്റെ പദ്ധതിയെ അന്താരാഷ്ട്ര ട്രൈബ്യൂണൽ വിധി, ന്യായ രഹിതമായി അംഗീകരിച്ചു.
ഈ നടപടിയിൽ തീർപ്പുകൽപ്പിച്ചിട്ടില്ല.
ഇക്കാര്യം പരിഹരിക്കുന്നതിനായി കെയ്ൻസ് സിഇഒയും പ്രതിനിധികളും ചർച്ചകൾക്കായി ഇന്ത്യ ഗവൺമെന്റിനെ സമീപിച്ചിട്ടുണ്ടെന്നും പ്രസ്താവനയിൽ പറയുന്നു. ക്രിയാത്മക ചർച്ചകൾ നടക്കുകയും രാജ്യത്തിന്റെ നിയമ ചട്ടക്കൂടിനുള്ളിൽ നിന്ന് തർക്കത്തിന് രമ്യമായ പരിഹാരത്തിനായി സർക്കാർ സന്നദ്ധമാണെന്നും കേന്ദ്ര ഗവൺമെന്റ് അറിയിച്ചു.
RRTN
പ്രത്യേക സേവനങ്ങളും ഫീച്ചറുകളും
കേരളത്തിൽനിന്ന് കാർഷിക മേഖലയിൽ ശ്രീ രാമൻ ചെറുവയൽ, സാമൂഹ്യപ്രവർത്തന മേഖലയിൽ ശ്രീ വി പി അപ്പുക്കുട്ടൻ പൊതുവാൾ, കായികരംഗത്ത് ശ്രീ എസ് ആർ ഡി പ്രസാദ് എന്നിവർക്ക് രാഷ്ട്രപതി പത്മശ്രീ പുരസ്കാരം സമ്മാനിച്ചു
ഇന്നു നടന്ന പൗരപുരസ്കാരദാനച്ചടങ്ങിൽ രാഷ്ട്രപതി ശ്രീമതി ദ്രൗപദി മുർമു കേരളത്തിൽ നിന്നുള്ള ശ്രീ രാമൻ ചെറുവയൽ , ശ്രീ വി പി അപ്പുക്കുട്ടൻ പൊതുവാൾ , ശ്രീ എസ് ആർ ഡി പ്രസാദ്  എന്നിവർക്കു പത്മശ്രീ നൽകി ആദരിച്ചു.
പുരസ്കാരജേതാക്കളുടെ ജീവിതത്തെയും പ്രവർത്തനത്തെയും കുറിച്ചുള്ള ചെറിയ വിവരണം ചുവടെ:
1. കാർഷിക മേഖലയിലാണ് ശ്രീ രാമൻ ചെറുവയലിന് പത്മശ്രീ ലഭിച്ചത്.
സുസ്ഥിര കൃഷിക്കും ജൈവ വൈവിധ്യ സംരക്ഷണത്തിനും നൽകിയ സംഭാവനകൾക്കു പേരുകേട്ട കേരളത്തിൽനിന്നുള്ള ഗിരിവർഗ കർഷകനാണു ശ്രീ രാമൻ ചെറുവയൽ.
1952 ജൂൺ 6നു വയനാടുജില്ലയിലെ മാനന്തവാടിയിൽ ജനിച്ച അദ്ദേഹം പട്ടികവർഗ സമുദായത്തിലെ കുറിച്യഗോത്രത്തിൽപെട്ടയാളാണ്. 10-ാം വയസുമുതൽ അദ്ദേഹം കൃഷിയിൽ വ്യാപൃതനായി. ജൈവകൃഷി, പ്രകൃതിവിഭവപരിപാലനം, പരമ്പരാഗത ഭക്ഷ്യവിളകളുടെ സംരക്ഷണം എന്നിവയിലെ അദ്ദേഹത്തിന്റെ പ്രവർത്തനങ്ങൾ പ്രകൃതിസ്നേഹികൾക്കും ഭൗമഗവേഷകർക്കുമിടയിൽ അദ്ദേഹത്തെ സവിശേഷവ്യക്തിത്വമാക്കി മാറ്റി.
ശ്രീ ചെറുവയലിന്റെ കൈയിൽ, കേരളത്തിന്റെ തനതായ 52 ഇനം നെൽവിത്തുകളുടെയും വിവിധയിനം വാഴത്തൈകളുടെയും ശേഖരമുണ്ട്. കേരള കാർഷിക സർവകലാശാലയിൽ നെല്ല് ഇനങ്ങളുടെ വികസനത്തിനായി 'പാൽത്തൊണ്ടി', 'കയമ' എന്നീ രണ്ടിനം നെല്ലുകൾ ജീൻദാതാവായി ഉപയോഗിച്ചിട്ടുണ്ട്. കുരുമുളകിനങ്ങളിലൊന്നായ 'ഉതിരൻകോട്ട' കേരളത്തിൽ ഏറ്റവും വ്യാപകമായി നട്ടുപിടിപ്പിച്ച കുരുമുളകിനമായ പന്നിയൂർ-1ന്റെ വികസനത്തിനു സംഭാവനയേകിയിട്ടുണ്ട്.
2018-ൽ ബ്രസീലിൽ നടന്ന ബെലേം 30 അന്താരാഷ്ട്ര പ്രകൃതി സമ്മേളനത്തിൽ ക്ഷണിതാവായിരുന്നു ശ്രീ ചെറുവയൽ. 2015-ൽ ദേശീയ നെല്ലുഗവേഷണ ഇൻസ്റ്റിറ്റ്യൂട്ട് നെല്ലിന്റെ പുതിയ ഇനങ്ങളും സാങ്കേതികവിദ്യയും സ്വീകരിക്കുന്നതിനും ജനകീയമാക്കുന്നതിനും അദ്ദേഹം മികച്ച സംഭാവന നൽകിയതായി സാക്ഷ്യപ്പെടുത്തി. ഇതിനുപുറമെ, രാജ്യത്തുടനീളമുള്ള വിവിധ സംഘടനകളും സ്ഥാപനങ്ങളും കാർഷിക, ജൈവകൃഷി അവതരണങ്ങൾക്കായി അദ്ദേഹത്തെ ക്ഷണിച്ചിട്ടുണ്ട്.
ശ്രീ ചെറുവയലിനു നിരവധി പുരസ്കാരങ്ങളും ലഭിച്ചിട്ടുണ്ട്. 2012-ൽ ഇന്ത്യാഗവൺമെന്റും കേരള സംസ്ഥാന ജൈവവൈവിധ്യ ബോർഡും  സസ്യ ജനിതകഘടന സംരക്ഷൻ  ബഹുമതി നൽകി ആദരിച്ചു. 2018-ൽ അജ്മാൻ അൽ തല്ലയിലെ ഹാബിറ്റാറ്റ് സ്കൂൾ സംഘടിപ്പിച്ച കാർഷിക മേളയിൽ അദ്ദേഹത്തിനു പുരസ്കാരം ലഭിച്ചു. തമിഴ്നാട് കാർഷിക സർവകലാശാലയുടെ സാക്ഷ്യപത്രത്തിന് അർഹനായ അദ്ദേഹം 2019ലെ കേരള സംസ്ഥാന ജൈവവൈവിധ്യ കോൺഗ്രസിലും പങ്കെടുത്തു.
പ്രധാനമന്ത്രിയുടെ ഓഫീസ്
കാര്ഗില്വിജയ്ദിവസ് : പ്രധാനമന്ത്രി സൈനികര്ക്ക് ആദരാഞ്ജലികള് അര്പ്പിച്ചു
കാര്ഗില്വിജയ്ദിവസ് പ്രമാണിച്ച് പ്രധാനമന്ത്രി ശ്രീ. നരേന്ദ്ര മോദിസൈനികര്ക്ക് ശ്രദ്ധാഞ്ജലി അര്പ്പിച്ചു.
'ഓപ്പറേഷന് വിജയില്രാഷ്ട്രത്തിന് വേണ്ടിസേവനമനുഷ്ഠിച്ച എല്ലാവര്ക്കുംകാര്ഗില്വിജയ്ദിവസില്കൃതജ്ഞതാ നിര്ഭരമായരാഷ്ട്രം ശ്രദ്ധാഞ്ജലി അര്പ്പിക്കുന്നു. ഇന്ത്യയുടെസുരക്ഷിതത്വംഉറപ്പുവരുത്തിയ നമ്മുടെ ധീരസൈനികര്, ശാന്തിയുടെഅന്തരീക്ഷംമലിനപ്പെടുത്താന് ശ്രമിച്ചവര്ക്ക്ഉചിതമായമറുപടി നല്കി', പ്രധാനമന്ത്രി പറഞ്ഞു.
(ND/MRD
തൊഴില്, ഉദ്യോഗ മന്ത്രാലയം
കോവിഡ് മഹാമാരി സൃഷ്ടിക്കുന്ന പൊതു പ്രശ്നങ്ങളെ പരിഹരിക്കാനായി നടത്തുന്ന ശ്രമങ്ങൾ ജി 20 രാഷ്ട്രങ്ങൾ തുടരണമെന്ന് കേന്ദ്ര തൊഴിൽസഹ മന്ത്രി സന്തോഷ് കുമാർ ഗാംഗ്വാര്
കോവിഡ് മഹാമാരി സൃഷ്ടിക്കുന്ന പൊതു പ്രശ്നങ്ങളെ പരിഹരിക്കാനായി നടത്തുന്ന ശ്രമങ്ങൾ തുടരണമെന്ന്,
ജി 20 രാഷ്ട്രങ്ങളോട് കേന്ദ്ര തൊഴിൽ സഹ മന്ത്രി സന്തോഷ് കുമാർ ഗാംഗ്വാര് ആവശ്യപ്പെട്ടു. ജി 20 അംഗ രാഷ്ട്രങ്ങളിലെ തൊഴിൽ മന്ത്രിമാർക്കായുള്ള പ്രത്യേക വെർച്വൽ യോഗത്തിൽ പങ്കെടുത്ത് സംസാരിക്കുകയായിരുന്നു അദ്ദേഹം.
കോവിഡ് മഹാമാരിയുടെ ആഘാതം കുറയ്ക്കുന്നതിനായി സ്വീകരിക്കുന്ന മേഖലാതല നടപടികളെക്കുറിച്ച് വിശദീകരിക്കവേ, തൊഴിലാളികളുടെ പ്രശ്നങ്ങൾ പരിഹരിക്കുന്നതിനായി അവർക്ക് വേതനം നൽകാൻ തൊഴിൽ ദാതാക്കളെ ഇന്ത്യൻ ഭരണകൂടം പ്രോത്സാഹിപ്പിച്ചത് കേന്ദ്ര മന്ത്രി ചൂണ്ടിക്കാട്ടി. കുടിയേറ്റ തൊഴിലാളികൾക്കായി താൽക്കാലിക വാസസ്ഥലങ്ങൾ, ഭക്ഷണം, ആരോഗ്യ സംവിധാനങ്ങൾ എന്നിവ ലഭ്യമാക്കിയതായും അദ്ദേഹം അറിയിച്ചു.
കുടിയേറ്റ തൊഴിലാളികൾക്ക് ഭക്ഷ്യധാന്യവിതരണം ഉറപ്പാക്കുന്നതിനായി ഇന്ത്യ, ഒരു രാഷ്ട്രം ഒരു റേഷൻ കാർഡ് പദ്ധതി നടപ്പാക്കിയതായും ശ്രീ ഗാംഗ്വാര് അറിയിച്ചു. കോവിഡ് മഹാമാരിയും അതിന്റെ ആഘാതങ്ങളും ചർച്ചചെയ്ത യോഗം , തൊഴിൽ വിപണിയിൽ കോവിഡ് സൃഷ്ടിക്കാനിടയുള്ള ആഘാതങ്ങളെ പരിഹരിക്കാനുള്ള മാർഗങ്ങളും പ്രസിദ്ധീകരിച്ചു.
G20 യുവ മാർഗരേഖ 2025 തയ്യാറാക്കാനായി സൗദിയുടെ നേതൃത്വത്തിൽ നടത്തിയ ശ്രമങ്ങളെ അഭിനന്ദിച്ച മന്ത്രി
തൊഴിൽ വിപണിയിലെ യുവാക്കളുടെ പ്രകടനത്തിലെ പുരോഗതി വിലയിരുത്താൻ, യുവാക്കളുമായി ബന്ധപ്പെട്ട പുതിയ ഏകകങ്ങൾ സഹായിക്കുമെന്നും പ്രതീക്ഷ പ്രകടിപ്പിച്ചു.
ആഗോള പ്രാധാന്യമുള്ള ലിംഗസമത്വം, ഇക്കൊല്ലത്തേയും ശ്രദ്ധ കേന്ദ്രം ആയി സ്വീകരിച്ച G20 കൂട്ടായ്മയെ കേന്ദ്ര മന്ത്രി അഭിനന്ദിച്ചു. ഇന്ത്യൻ തൊഴിൽ മേഖലയിലെ വനിതാ പങ്കാളിത്തം വർധിപ്പിക്കുന്നത് ലക്ഷ്യമിട്ടു, വേണ്ടത്ര സുരക്ഷ ക്രമീകരണങ്ങളോടും സ്വസമ്മതത്തോടും കൂടി ഖനികൾ അടക്കമുള്ള സ്ഥാപനങ്ങളിൽ രാത്രി ജോലി ചെയ്യാൻ സ്ത്രീകളെ അനുവദിച്ചതും അദ്ദേഹം ചൂണ്ടിക്കാട്ടി.വനിത സംരംഭകത്വം പ്രോത്സാഹിപ്പിക്കുന്നതിനായി വനിതാ സംരംഭകർക്ക് ഈടില്ലാ വായ്പകൾ ലഭ്യമാക്കിയതും അദ്ദേഹം ചൂണ്ടിക്കാട്ടി.
ആരോഗ്യ, കുടുംബക്ഷേമ മന്ത്രാലയം
ഓക്സിജന് ലഭ്യതയും കൈകാര്യം ചെയ്യലും സംബന്ധിച്ച് വാണിജ്യ വ്യവസായ മന്ത്രി 12 സംസ്ഥാനങ്ങളുമായി/കേന്ദ്രഭരണപ്രദേശങ്ങളുമായി ചര്ച്ച നടത്തി
കോവിഡ് 19 മഹാമാരി വ്യാപന നിയന്ത്രണവുമായി ബന്ധപ്പെട്ട് കേന്ദ്രഗവണ്മെന്റിന്റെ ഉന്നതതല അവലോകനയോഗം ഇന്ന് ക്യാബിനറ്റ് സെക്രട്ടറിയുടെ അധ്യക്ഷതയില് ചേര്ന്നു. നിതി ആയോഗ് പ്രതിനിധി, കേന്ദ്ര ആരോഗ്യ സെക്രട്ടറി, വ്യവസായ- ആഭ്യന്തര വ്യാപാര പ്രോത്സാഹന വകുപ്പ് സെക്രട്ടറി, ആരോഗ്യ മന്ത്രാലയത്തിലെയും ആഭ്യന്തര മന്ത്രാലയത്തിലെയും മുതിര്ന്ന ഉദ്യോഗസ്ഥര്, 12 സംസ്ഥാനങ്ങളിലെ/കേന്ദ്രഭരണപ്രദേശങ്ങളിലെ ചീഫ് സെക്രട്ടറിമാര് എന്നിവര് അവലോകന യോഗത്തില് പങ്കെടുത്തു. മഹാരാഷ്ട്ര, കര്ണാടക, ആന്ധ്രാപ്രദേശ്, ഉത്തര്പ്രദേശ്, തമിഴ്നാട്, ഒഡിഷ, ചണ്ഡീഗഢ്, തെലങ്കാന, കേരളം, ഡല്ഹി, പഞ്ചാബ്, പശ്ചിമ ബംഗാള് എന്നീ സംസ്ഥാനങ്ങളാണ് പങ്കെടുത്തത്. രാജ്യത്തെ കോവിഡ് രോഗികളുടെ 80 ശതമാനവും ഈ പ്രദേശങ്ങളിലാണ്.
വാണിജ്യ വ്യവസായ മന്ത്രി ഈ സംസ്ഥാനങ്ങളിലെ ഓക്സിജന് ലഭ്യതയുടെ സ്ഥിതി അവലോകനം ചെയ്തു. ജില്ലാതലത്തില് ആരോഗ്യപരിപാലനത്തിന്റെ വിശകലനങ്ങളില് ശ്രദ്ധിക്കണമെന്നും ഓക്സിജന് ലഭ്യതയുമായി ബന്ധപ്പെട്ട വിതരണപ്രശ്നങ്ങളില് ഫലപ്രദമായി ഇടപെടാനും അദ്ദേഹം അഭ്യര്ഥിച്ചു. മറ്റു സംസ്ഥാനങ്ങള്ക്കു മാതൃകയാകണമെന്നും അദ്ദേഹം ആവശ്യപ്പെട്ടു.
നിരവധി സംസ്ഥാനങ്ങളുടെ മരണനിരക്ക് ദേശീയ ശരാശരിയേക്കാള് കൂടുതലാണെന്നതില് ക്യാബിനറ്റ് സെക്രട്ടറി ആശങ്ക പ്രകടിപ്പിച്ചു. ജില്ല തിരിച്ചും ആശുപത്രികള് അടിസ്ഥാനപ്പെടുത്തിയും മരണനിരക്കു വിശകലനം ചെയ്യാന് അദ്ദേഹം സംസ്ഥാനങ്ങളോട് അഭ്യര്ത്ഥിച്ചു. ആര്ടി-പിസിആര് ശേഷി പരമാവധി പ്രയോജനപ്പെടുത്തണമെന്നും ആവശ്യപ്പെട്ടു.
ഓരോ സംസ്ഥാനത്തും/കേന്ദ്രഭരണപ്രദേശത്തും നടത്തുന്ന പരിശോധനകളുടെ എണ്ണം, അവയുടെ സ്ഥിരീകരണ നിരക്ക്, ശരാശരി പ്രതിദിനി മരണനിരക്ക്, ആരോഗ്യ അടിസ്ഥാനസൗകര്യങ്ങളുടെ ലഭ്യത, ജില്ലകളിലെ ഓക്സിജന് ലഭ്യത എന്നിവ കേന്ദ്രീകരിച്ച് കേന്ദ്ര ആരോഗ്യ സെക്രട്ടറി വിശദമായ റിപ്പോര്ട്ടും അവതരിപ്പിച്ചു.
PIB Headquarters
ബിഎസ്എന്എല് ലാന്റ്ലെന് ബില്ലുകള് ഈ മാസം 19 നകം അടക്കണം
ബിഎസ്എന്എല് ലാന്ഡ് ലൈന്സേവനം തുടര്ന്നും ലഭിക്കുന്നതിന് 2017 ജൂണ് മാസത്തെ (ബില് തീയതി 05/06/
2017 & 06/06/2017) ബില്ലുകള് 2017 ജുലൈ 19 നകം അടക്കണമെന്ന് ബിഎസ്എന്എല് തിരുവനന്തപുരം ജില്ലാ
പ്രിന്സിപ്പല് ജനറല് മാനേജര് അറിയിച്ചു.
ബില് തുക ബിഎസ്എന്എല് കസ്റ്റമര് സര്വ്വീസ് സെന്ററുകളിലോ, പോസ്റ്റോഫീസുകളിലോ, ജനസേവന
(കേന്ദ്രങ്ങളിലോ അടയ്ക്കാം. മൈ ബിഎസ്എന്എല് ആപ്പ് എന്ന മൊബൈല് ആപ്ലിക്കേഷന് വഴിയും തുക
അടയ്ക്കാം.
ആരോഗ്യ, കുടുംബക്ഷേമ മന്ത്രാലയം
ഷാങ്ഹായ് കോപ്പറേഷന് ഓര്ഗനൈസേഷന്  സംഘടിപ്പിച്ച ആരോഗ്യമന്ത്രിമാരുടെ ഡിജിറ്റല് യോഗത്തില് ഇന്ത്യയുടെ കോവിഡ് പ്രതിരോധ മാര്ഗങ്ങളെക്കുറിച്ചു വിശദീകരിച്ച് ഡോ. ഹര്ഷ് വര്ധന്
വിവിധ രാജ്യങ്ങളിലെ ആരോഗ്യമന്ത്രിമാരെ പങ്കെടുപ്പിച്ച് ഷാങ്ഹായ് കോപ്പറേഷന് ഓര്ഗനൈസേഷന് ഡിജിറ്റല് യോഗം സംഘടിപ്പിച്ചു. ഇന്ത്യയുടെ കോവിഡ് 19 പ്രതിരോധ മാര്ഗങ്ങളെക്കുറിച്ച് കേന്ദ്ര ആരോഗ്യ കുടുംബക്ഷേമമന്ത്രി ഡോ. ഹര്ഷ് വര്ധന് യോഗത്തില് സംസാരിച്ചു. യോഗത്തില് റഷ്യയുടെ ആരോഗ്യമന്ത്രി മിഖായേല് മുരാഷ്കോ അധ്യക്ഷനായിരുന്നു.
കോവിഡ് വ്യാപനം തടയാനുള്ള പ്രവര്ത്തനങ്ങള് പ്രധാനമന്ത്രി നേരിട്ട് പരിശോധിക്കുകയും അവലോകനം ചെയ്യുകയും ചെയ്യുന്നുണ്ടെന്ന്ഡോ. ഹര്ഷ് വര്ധന് പറഞ്ഞു.
''ഇന്ത്യയില് ഇതുവരെ 1.25 ദശലക്ഷം പേര് രോഗബാധിതരായി. 30,000 പേര് മരിച്ചു. മരണനിരക്ക് ഏറ്റവും കുറവുള്ള രാജ്യങ്ങളിലൊന്ന് ഇന്ത്യയാണ്. നമ്മുടെ രോഗമുക്തിനിരക്ക് 63.45 ശതമാനവും മരണ നിരക്ക് 2.3 ശതമാനവുമാണ്''- കേന്ദ്രമന്ത്രി പറഞ്ഞു.
പരിശോധന സൗകര്യങ്ങളും അടിസ്ഥാന സൗകര്യങ്ങളും ഇന്ത്യ വര്ധിപ്പിച്ചു. ആദ്യഘട്ടത്തില് രാജ്യത്ത്പിിപിഇകള് നിര്മ്മിക്കുന്നില്ലായിരുന്നു. ഇപ്പോള് അത് സ്വന്തമായി ഉല്പ്പാദിപ്പിക്കുന്നു. ആരോഗ്യ സേതു മൊബൈല് ആപ്പ്, സെല്ലുലാര് അടിസ്ഥാന ട്രാക്കിംഗ് സാങ്കേതിക വിദ്യയായ ഇതിഹാസ് എന്നിവ വികസിപ്പിക്കുക വഴി കോവിഡ് പരിശോധനയിലും നിയന്ത്രണത്തിലും ഇന്ത്യക്കു നിരവധി കാര്യങ്ങള് ചെയ്യാനായി. കൊറോണ വൈറസിനെതിരെ പ്രതിരോധ ശേഷി ആര്ജിക്കാന് ഇന്ത്യയിലെ പാരമ്പര്യ ചികില്സാ രീതികള്ക്ക് സംഭാവന നല്കാന് കഴിഞ്ഞു. ഷാങ്ഹായ് കോപ്പറേഷന് ഓര്ഗനൈസേഷനു കീഴില് പമ്പരാഗത വെദ്യശാസ്ത്രത്തിനായി ഉപസമിതിയെ നിയോഗിക്കണമെന്ന് അദ്ദേഹം നിര്ദ്ദേശിച്ചു.
കോവിഡിനെതിരെ പോരാട്ടം നടത്തുന്ന ആരോഗ്യ പ്രവര്ത്തകരെ കേന്ദ്രമന്ത്രി അഭിനന്ദിക്കുകയും ചെയ്തു.
ആരോഗ്യ, കുടുംബക്ഷേമ മന്ത്രാലയം
ഇതുവരെ 203.10 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: സെപ്തംബർ 20, 2022
(രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 203.10 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
3.54 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
പ്രധാനമന്ത്രിയുടെ ഓഫീസ്
എൻ ഇ സി കോർപ്പറേഷൻ ചെയർമാൻ ഡോ. നോബുഹിറോ എൻഡോയുമായി പ്രധാനമന്ത്രി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദി 2022 മെയ് 23-ന് ടോക്കിയോയിൽ എൻ ഇ സി കോർപ്പറേഷൻ ചെയർമാൻ ഡോ. നോബുഹിറോ എൻഡോയുമായി കൂടിക്കാഴ്ച നടത്തി. ഇന്ത്യയുടെ ടെലികമ്മ്യൂണിക്കേഷൻ മേഖലയിൽ, പ്രത്യേകിച്ച് ചെന്നൈ-ആൻഡമാൻ & നിക്കോബാർ ദ്വീപുകൾ , കൊച്ചി-ലക്ഷദ്വീപ് ദ്വീപുകൾ  ഒഎഫ്സി പദ്ധതികൾ ഏറ്റെടുക്കുന്നതിൽ എൻഇസിയുടെ പങ്കിനെ പ്രധാനമന്ത്രി അഭിനന്ദിച്ചു. ഉത്പ്പാദന ബന്ധിത പ്രോത്സാഹന  സ്കീമിന് കീഴിലുള്ള നിക്ഷേപ അവസരങ്ങളും അദ്ദേഹം എടുത്തുപറഞ്ഞു.
വ്യാവസായിക വികസനം, നികുതി, തൊഴിൽ എന്നിവ ഉൾപ്പെടെ ഇന്ത്യയിൽ വ്യാപാരം സുഗമമാക്കുന്നതിന് നടപ്പിലാക്കുന്ന വിവിധ പരിഷ്കാരങ്ങളെക്കുറിച്ച് അവർ ചർച്ച ചെയ്തു. പുതിയതും ഉയർന്നുവരുന്നതുമായ സാങ്കേതികവിദ്യകളിലെ ഇന്ത്യയിലെ അവസരങ്ങളെക്കുറിച്ചും അവർ ചർച്ച നടത്തി .
-ND-
(
PIB Headquarters
കഴക്കൂട്ടം സൈനിക് സ്കൂള് പ്രവേശനം: റാങ്ക്ലിസ്റ്റ് പ്രസിദ്ധപ്പെടുത്തി
കഴക്കൂട്ടം സൈനിക സ്കൂളിലെ 2020-21 വര്ഷത്തെ 6, 9 ക്ലാസ്സുകളിലേക്ക് 2020 ജനുവരി 5-ാം തീയതി നടത്തിയ പ്രവേശന പരീക്ഷയില് വിജയിച്ചവരും വൈദ്യപരിശോധനയ്ക്കും അഭിമുഖത്തിനും യോഗ്യത നേടിയവരുടെയും റാങ്ക് ലിസ്റ്റ് പ്രസിദ്ധപ്പെടുത്തി. റാങ്ക് ലിസ്റ്റും വിശദവിവരങ്ങളും www.sainikschooltvm.nic.in എന്ന വെബ്സൈറ്റില് നാളെ  ലഭ്യമാണ.്
യോഗ്യത നേടിയ ഉദ്യോഗാര്ത്ഥികളുടെ വൈദ്യപരിശോധന കോഴിക്കോട്, എറണാകുളം, തിരുവനന്തപുരം എന്നീ കേന്ദ്രങ്ങളില് ഫെബ്രുവരി 18-നും 20-നും ഇടയ്ക്ക് നടത്തുന്നതാണ്. വൈദ്യപരിശോധനയും അഭിമുഖവും നടത്തുന്ന സ്ഥലവും തീയതിയും,വൈദ്യപരിശോധനയ്ക്ക് രക്ഷകര്ത്താക്കള് സമര്പ്പിക്കേ രേഖകളുടെ വിശദവിവരങ്ങളും സ്കൂള് വെബ്സൈറ്റില് ലഭ്യമാണ്.
സൈനിക സ്കൂള് പ്രവേശനം നല്കാമെന്ന് വാഗ്ദാനം ചെയ്തു വന്തുക തട്ടിപ്പ് നടത്തുന്നവരുടെ ചതിയില് പെടാതിരിക്കാന് രക്ഷിതാക്കള് പ്രത്യേകം ശ്രദ്ധിക്കണമെന്ന് അറിയിക്കുന്നു. പ്രതിരോധ മന്ത്രാലയത്തിന്റെ കീഴിലുള്ള സൈനിക സ്കൂള് സൊസൈറ്റി, പ്രവേശനമായി ബന്ധപ്പെട്ട് ആരെയും വിളിക്കുകയോ വിളിക്കുവാനോ ചുമതലപ്പെടിത്തിയിട്ടില്ല. പ്രവേശനമായി ബന്ധപ്പെട്ട് sainikschooladmission.in എന്ന ഓണ്ലൈന് പോര്ട്ടലില് നല്കുന്ന വിവരങ്ങള് അന്തിമമായിരിക്കും.
(DS/LKM
ഷിപ്പിങ് മന്ത്രാലയം
കൊച്ചിഉള്പ്പെടെയുള്ളപ്രധാന തുറമുഖങ്ങളുടെ ട്രഷറി നിക്ഷേപം മെച്ചപ്പെടുത്താന് ഷിപ്പിംഗ് മന്ത്രാലയം പുതിയ മാര്ഗ നിര്ദ്ദേശങ്ങള് പുറപ്പെടുവിച്ചു
ലക്ഷ്യം 150 കോടിരൂപയുടെ അധിക വരുമാനം
കൊച്ചി ഉള്പ്പെടെരാജ്യത്തെ 12 പ്രധാന തുറമുഖങ്ങളുടെലാഭ സാധ്യത വര്ദ്ധിപ്പിക്കുന്നതിന് ട്രഷറി നിക്ഷേപം മെച്ചപ്പെടുത്തുന്നതിനായികേന്ദ്ര ഷിപ്പിംഗ് മന്ത്രാലയം പുതിയ മാര്ഗ്ഗ നിര്ദ്ദേശങ്ങള് പുറപ്പെടുവിച്ചു. പെന്ഷന്, പ്രൊവിഡന്റ്, അധിക ഫണ്ടുകള് എന്നിവയ്ക്കായുള്ള ട്രഷറി നിക്ഷേപത്തില്നിന്നുള്ള ആദായം വര്ദ്ധിപ്പിക്കുക എന്ന ഉദ്ദേശ്യത്തോടെയാണിത്.
നിലവില് രാജ്യത്തെ എല്ലാ പ്രധാന തുറമുഖങ്ങള്ക്കുംകൂടികൈവശമുള്ള ഫണ്ട് 33,000 കോടിരൂപയോളം വരും. ഇതില് നിന്ന് പലിശ ഇനത്തില് 2700 കോടിരൂപയാണ് ലഭിക്കുന്നത്. പ്രൊവിഡന്റ്, സര്പ്ലസ് ഫണ്ടുകളുടെവിനിയോഗത്തില് തന്ത്രപ്രധാനമായ മാറ്റം വരുത്തുന്നതിലൂടെ 150 കോടിരൂപ അധികവരുമാനം കണ്ടെത്താനാവുമെന്നാണ് കരുതുന്നത്.
നിലവില് ഭൂരിപക്ഷം തുറമുഖങ്ങളും തങ്ങളുടെ പ്രൊവിഡന്റ്, സര്പ്ലസ് ഫണ്ടുകള് ദേശസാത്കൃത ബാങ്കുകളില് ഫിക്സഡ്ഡെപ്പോസിറ്റായി നിക്ഷേപിക്കുകയാണ്ചെയ്യുന്നത്. ഇതിന് 5.5 മുതല് 8 ശതമാനം വരെയാണ് പലിശ ലഭിക്കുന്നത്. അതേസമയം മറ്റു പൊതുമേഖലാസ്ഥാപനങ്ങള്ക്ക് ഇതിനേക്കാള് മികച്ച പലിശ ലഭിക്കുന്നുണ്ട്. ഉദാഹരണമായിഓയില്കോര്പ്പറേഷന് ഓഫ് ഇന്ത്യ, ഇന്ത്യ ഗവണ്മെന്റിന്റെ പ്രത്യേകബോണ്ടുകള് എന്നിവയില് നിക്ഷേപിക്കുന്ന ഓയില്ആന്റ് നാച്ചുറല് ഗ്യാസ്കോര്പ്പറേഷന് ഓഫ് ഇന്ത്യക്ക് 8.4 ശതമാനം റിട്ടേണ് ലഭിക്കുന്നുണ്ട്. ഉത്തര് പ്രദേശ് പവര്കോര്പറേഷന്റെ  ടയര് വണ് ബോണ്ടുകള്, എസ്.ബി.ഐബോണ്ടുകള് എന്നിവയില് നിക്ഷേപിക്കുന്ന റൂറല് ഇലക്ട്രിഫിക്കേഷന് കോര്പറേഷന് ലിമിറ്റഡിന് 10 മുതല് 11 ശതമാനം വരെവാര്ഷിക ആദായം
ലഭിക്കുന്നുണ്ട്. ഈ മാതൃകകള് പിന്തുടര്ന്നാല് കൂടുതല് ആദായം ലഭിക്കാനുള്ള സാധ്യത തിരിച്ചറിഞ്ഞാണ്ഷിപ്പിംഗ് മന്ത്രാലയം നിക്ഷേപത്തിനുള്ള മാര്ഗ്ഗനിര്ദ്ദേശങ്ങള് പുതുക്കിയത്.
പെന്ഷന്, പ്രൊവിഡന്റ്, സര്പ്ലസ് ഫണ്ടുകള് എന്നിവ സംബന്ധിച്ച വ്യവസ്ഥകള് അതാത് സമയങ്ങളില്കേന്ദ്ര ഗവണ്മെന്റ് മുന്നോട്ടുവെക്കുന്ന മാര്ഗ്ഗ നിര്ദ്ദേശങ്ങള് ക്കനുസരിച്ചായിരിക്കുമെന്ന് 1963 ലെ മേജര് പോര്ട്ട്സ് ആക്ട്വ്യവസ്ഥ ചെയ്യുന്നുണ്ട്. കണ്ട്ല, മുംബൈ പോര്ട്ട് ട്രസ്റ്റ്, ജവഹര്ലാല് നെഹ്റു പോര്ട്ട് ട്രസ്റ്റ്, ഗോവ, ന്യൂമാംഗളൂര്, കൊച്ചി, തൂത്തുക്കുടി, ചെന്നൈ, എണ്ണൂര്, വിശാഖപട്ടണം, പാരദീപ്, കൊല്ക്കത്ത/ഹാല്ഡിയ എന്നീ 12 പ്രധാന തുറമുഖങ്ങളിലെ നിക്ഷേപ രീതിക്കാണ് മാറ്റം വരിക.
(AM/MRD
യുവജനകാര്യ, കായിക മന്ത്രാലയം
ഇന്ത്യയിലെ ഒളിമ്പിക് മെഡൽ ജേതാക്കൾ ഉജ്വല സ്വീകരണം ഏറ്റുവാങ്ങി; കായിക മന്ത്രി ശ്രീ അനുരാഗ് ഠാക്കൂർ താരങ്ങളെ ആദരിച്ചു
ന്യൂഡൽഹിയിലെ അശോക ഹോട്ടലിൽ നടന്ന ആഘോഷ ചടങ്ങിൽ നീരജ് ചോപ്ര, രവി കുമാർ ദഹിയ, ബജ്റംഗ് പുനിയ, ലോവ്ലിന ബോർഗോഹൈൻ, പുരുഷ ദേശീയ ഹോക്കി ടീം എന്നിവരെ കേന്ദ്ര യുവജനകാര്യ-കായിക മന്ത്രി ശ്രീ അനുരാഗ് ഠാക്കൂർ ആദരിച്ചു. കേന്ദ്ര നിയമ- നീതിന്യായ മന്ത്രി ശ്രീ കിരൺ റിജിജു, യുവജനകാര്യ-കായിക സഹമന്ത്രി ശ്രീ നിസിത് പ്രമാണിക് എന്നിവരും ചടങ്ങിൽ പങ്കെടുത്തു.
ടോക്കിയോ 2020, ഇന്ത്യയ്ക്ക് നിരവധി 'ആദ്യ' നേട്ടങ്ങൾ സമ്മാനിച്ച ഒളിമ്പിക് ഗെയിംസാണെന്ന് കായിക മന്ത്രി ശ്രീ അനുരാഗ് ഠാക്കൂർ പറഞ്ഞു. അച്ചടക്കവും അർപ്പണബോധവും ഉണ്ടെങ്കിൽ നമുക്ക് ചാമ്പ്യന്മാരാകാൻ കഴിയുമെന്ന് ഒളിമ്പിക് ഗെയിംസ് കാണിച്ചുതന്നു. ഇന്ത്യൻ കായിക താരങ്ങൾ, മികവ് തെളിയിച്ചപ്പോൾ ഇന്ത്യക്കാർ ആഹ്ലാദിക്കുകയും ആഘോഷിക്കുകയും ചെയ്തു. ശരിക്കും സ്പോർട്സ് ഒരു മികച്ച ഏകീകരണ മാർഗമാണ്. അവരുടെ യാത്ര അതിജീവനത്തിന്റെയും കായിക മികവിന്റെയും അവിശ്വസനീയമായ കഥയാണ് എന്ന് മന്ത്രി പറഞ്ഞു.
128 അംഗ ഇന്ത്യൻ സംഘം, 7 ഒളിമ്പിക് മെഡലുകൾ, അത്ലറ്റിക്സ് മത്സരത്തിൽ ആദ്യത്തെ ഒളിമ്പിക് സ്വർണ്ണ മെഡൽ, തുടർച്ചയായ രണ്ട് ഒളിമ്പിക് ഗെയിമുകളിൽ പി. വി. സിന്ധുവിന്റെ തുടർച്ചയായ രണ്ട് മെഡലുകൾ, 41 വർഷത്തെ ഇടവേളയ്ക്ക് ശേഷം ഒരു മെഡൽ  നേടി ഹോക്കിയിലെ ഇന്ത്യൻ പുരുഷ ടീം, വനിതാ ഹോക്കി ടീമിന്റെ സെമി ഫൈനലിലേക്കുള്ള ചരിത്രപരമായ പ്രവേശനം തുടങ്ങി നിരവധി 'ആദ്യ' നേട്ടങ്ങൾ നാം നേടി. ഒളിമ്പിക്സിന് യോഗ്യത നേടുന്ന ഇന്ത്യയിലെ ആദ്യത്തെ വനിതാ നാവിക - നേത്ര കുമണൻ, ഒളിമ്പിക്സിൽ ഇടം നേടിയ ഇന്ത്യയിലെ ആദ്യത്തെ ഇന്ത്യൻ ഫെൻസർ - ഭവാനി ദേവി, കുതിരസവാരിയിൽ ഒരു ഇന്ത്യക്കാരൻ - ഫൗഅദ് മിർസ - നേടിയ മികച്ച നേട്ടം, ഇന്ത്യൻ തുഴച്ചിൽ സംഘത്തിൻറെ എക്കാലത്തെയും മികച്ച ഫിനിഷ്, ഗോൾഫിൽ ഒരു ഇന്ത്യൻ - അദിതി - നേടുന്ന ഏറ്റവും ഉയർന്ന സ്ഥാനവും, സ്റ്റീപ്പിൾ ചേസിൽ അവിനാഷ് സേബിളിന്റെ ദേശീയ റെക്കോർഡും നേട്ടങ്ങളുടെ പട്ടികയിൽ മന്ത്രി പറഞ്ഞു.
(എല്ലാ കായികതാരങ്ങളുടെയും പ്രകടനങ്ങളെ ശ്രീ കിരൺ റിജിജു പ്രശംസിക്കുകയും 2028 ഒളിമ്പിക്സിൽ ഇന്ത്യ ഒരു ശക്തിയായി മാറുമെന്ന് ആവർത്തിക്കുകയും ചെയ്തു.
രാജ്യരക്ഷാ മന്ത്രാലയം
ആത്മനിർഭർ ഭാരത് അഭിയാൻ’ ഇന്ത്യയെ ലോകത്തിലെ ഏറ്റവും ശക്തമായ രാജ്യങ്ങളിലൊന്നാക്കി മാറ്റുകയാണെന്ന് രാജ്യ രക്ഷാ മന്ത്രി ശ്രീ രാജ്നാഥ് സിംഗ്
ന്യൂ ഡൽഹി: സെപ്റ്റംബർ 16, 2022
പ്രധാനമന്ത്രി ശ്രീ നരേന്ദ്ര മോദിയുടെ ‘ആത്മനിർഭർ ഭാരത്’ ദർശനം ഇന്ത്യയെ ലോകത്തിലെ ഏറ്റവും ശക്തവും ആദരണീയവുമായ രാജ്യങ്ങളിലൊന്നാക്കി മാറ്റുകയാണെന്ന് ഇന്ന്  ന്യൂ ഡൽഹിയിൽ നടന്ന ഒരു പരിപാടിയിൽ രാജ്യ രക്ഷാ മന്ത്രി ശ്രീ രാജ്നാഥ് സിംഗ് പറഞ്ഞു.
പ്രതിരോധ മേഖലയിൽ 'ആത്മനിർഭരത' കൈവരിക്കാൻ രാജ്യരക്ഷാ മന്ത്രാലയം സ്വീകരിച്ചുവരുന്ന ഒട്ടേറെ നടപടികളെക്കുറിച്ച് വിശദീകരിച്ച ശ്രീ രാജ്നാഥ് സിംഗ്, 310 ഇനങ്ങളുടെ മൂന്ന് 'പോസിറ്റീവ്' സ്വദേശിവത്ക്കരണ ലിസ്റ്റുകൾ പുറത്തിറക്കിയതിനൊപ്പം രാജ്യത്തിന്റെ വളർച്ചാ ഗാഥയുടെ ഭാഗമാകാൻ സ്വകാര്യ മേഖലയെ ക്ഷണിയ്ക്കുകയും ചെയ്തു. തദ്ദേശീയമായി വികസിപ്പിച്ച അത്യാധുനിക ആയുധങ്ങളും/പ്ലാറ്റ്ഫോമുകളും സായുധ സേനയ്ക്ക് ലഭ്യമാക്കാനുള്ള ഗവണ്മെന്റ്റിന്റ്റെ അചഞ്ചലമായ പ്രതിബദ്ധതയുടെ തെളിവാണിത്. അടുത്ത ഏതാനും വർഷങ്ങൾക്കുള്ളിൽ കര,നാവിക, വ്യോമ, ബഹിരാകാശ മേഖലകളിൽ നൂതമായ പ്രതിരോധ പ്ലാറ്റ്ഫോമുകൾ നിർമ്മിക്കാനുള്ള ശേഷി ആഭ്യന്തര വ്യവസായത്തിനുണ്ടെന്നും അതിനാവശ്യമായ അന്തരീക്ഷം ഒരുക്കുന്നതിന് ഗവണ്മെന്റ് എല്ലാ ശ്രമങ്ങളും നടത്തിവരികയാണെന്നും അദ്ദേഹം കൂട്ടിച്ചേർത്തു.
1,900 കോടി രൂപയായിരുന്ന പ്രതിരോധ കയറ്റുമതി ഇപ്പോൾ 13,000 കോടി കടന്നതായി ഈ മേഖലയിൽ ഗവണ്മെന്റ്റിന്റ്റെ ശ്രമഫലമായി കൈവരിച്ച പുരോഗതി പരാമർശിച്ചുകൊണ്ട് രാജ്യ രക്ഷാ മന്ത്രി പറഞ്ഞു. 35,000 കോടി രൂപയുടെ കയറ്റുമതി ഉൾപ്പെടെ പ്രതിരോധ ഉത്പാദനം 2025 ഓടെ 1.75 ലക്ഷം കോടി എന്ന ലക്ഷ്യം കൈവരിക്കുമെന്ന് അദ്ദേഹം ആത്മവിശ്വാസം പ്രകടിപ്പിച്ചു. 2022 സെപ്റ്റംബർ 02-ന് കൊച്ചിയിൽ പ്രധാനമന്ത്രി കമ്മീഷൻ ചെയ്ത 76% തദ്ദേശീയ ഉള്ളടക്കമുള്ള രാജ്യത്തെ ആദ്യ തദ്ദേശീയ വിമാനവാഹിനിക്കപ്പലായ INS വിക്രാന്തിനെക്കുറിച്ച് അദ്ദേഹം പ്രത്യേകം പരാമർശിച്ചു.
‘ആത്മനിർഭരത’ എന്നാൽ ഒറ്റപ്പെടലല്ലെന്ന് ശ്രീ രാജ്നാഥ് സിംഗ് വ്യക്തമാക്കി. ദേശീയ താൽപ്പര്യങ്ങൾ സംരക്ഷിക്കുകയും അതേ സമയം നമ്മുടെ സുഹൃദ് രാജ്യങ്ങളെ, അവരുടെ ലക്ഷ്യങ്ങൾ കൈവരിക്കാൻ സഹായിക്കുകയും ചെയ്യുക എന്നതാണ് ഇന്ത്യയുടെ ലക്ഷ്യം. നമ്മുടെ ദർശനം വളരെ വ്യക്തമാണ് - ‘മേക്ക് ഇൻ ഇന്ത്യ, മേക്ക് ഫോർ ദ വേൾഡ്’  അദ്ദേഹം കൂട്ടിച്ചേർത്തു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 216.70 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 4.08 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 48,027
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 4,858 പേര്ക്ക്
രോഗമുക്തി നിരക്ക് നിലവില് 98.71%
പ്രതിവാര രോഗസ്ഥിരീകരണ നിരക്ക് 1.78%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 216.70 കോടി  പിന്നിട്ടു.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. 12-14 വയസ് പ്രായമുള്ളവർക്കുള്ള COVID-19 വാക്സിനേഷൻ 2022 മാർച്ച് 16-ന് ആരംഭിച്ചു. ഇതുവരെ 4.08 കോടിയിലധികം  കൗമാരക്കാർക്ക് കോവിഡ്-19 കുത്തിവയ്പിന്റെ ആദ്യ ഡോസ് നൽകി. അതുപോലെ, 18-59 പ്രായമുള്ളവർക്കുള്ള കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,14,864
രണ്ടാം ഡോസ് 1,01,14,026
കരുതല് ഡോസ് 69,41,633
മുന്നണിപ്പോരാളികള്
ഒന്നാം ഡോസ് 1,84,36,138
രണ്ടാം ഡോസ് 1,77,10,936
കരുതല് ഡോസ് 1,35,05,571
12-14 പ്രായപരിധിയിലുള്ളവര്
ഒന്നാം ഡോസ് 4,08,14,780
രണ്ടാം ഡോസ് 3,12,52,621
15-18 പ്രായപരിധിയിലുള്ളവര്
ഒന്നാം ഡോസ് 6,18,71,578
രണ്ടാം ഡോസ് 5,28,46,994
18-44 പ്രായപരിധിയിലുള്ളവര്
ഒന്നാം ഡോസ് 56,10,83,162
രണ്ടാം ഡോസ് 51,50,47,957
കരുതല് ഡോസ് 8,53,78,177
45-59 പ്രായപരിധിയിലുള്ളവര്
ഒന്നാം ഡോസ് 20,39,97,080
രണ്ടാം ഡോസ് 19,67,95,494
കരുതല് ഡോസ് 4,46,78,927
60നുമേല് പ്രായമുള്ളവര്
ഒന്നാം ഡോസ് 12,76,45,959
രണ്ടാം ഡോസ് 12,30,30,916
കരുതല് ഡോസ് 4,54,47,314
കരുതല് ഡോസ് 19,59,51,622
ആകെ 2,16,70,14,127
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 48,027 ; ഇത് രാജ്യത്തെ മൊത്തം സജീവ കേസുകളുടെ 0.11% ആണ്.
ദേശീയ രോഗമുക്തി നിരക്ക് 98.71 % ആണ്. കഴിഞ്ഞ 24 മണിക്കൂറിനുള്ളില് 4,735 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,39,62,664 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 4,858 പേര്ക്കാണ്.
കഴിഞ്ഞ 24 മണിക്കൂറിനുള്ളില് 1,75,935 പരിശോധനകള് നടത്തി. ആകെ 89.17 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.78 ശതമാനമാണ്. പ്രതിദിന രോഗസ്ഥിരീകരണ നിരക്ക് 2.76 ശതമാനമാണ്.
(ND